Z A P I S N I K

Sa 24. sjednice Općinskog vijeća Općinskog vijeća Općine Čepin održane 02. lipnja 2020. godine u prostorijama Općin Čepin, K. Zvonimira 105, sala Hrvatski dom Čepin.

Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno 13 članova Vijeća od izabranih 17 te da Vijeće može pravovaljano odlučivati.

NAZOČNI ČLANOVI VIJEĆA:

1. Robert Periša

2. Ksenija Rajtek

3. Boris Marks

4. Miroslav Jerković

5. Valentin Pavleković

6. Velimir Džambić

7. Zoran Horvat

8. Josip Đimber

9. Josip Skočibušić

10. Melani Starčević

11. Marko Brekalo

12. Marija Čačić

13. Mario Žanko pristupio sjednici pod točkom 5. Dnevnog reda

14. Zvonimir Bratić

15. Tanja Paun pristupila sjednici pod točkom 2. Dnevnog reda

SJEDNICI NISU NAZOČNI:

1. Anamarija Paulić

2. Hrvoje Hefer

Sjednici su također nazočni: općinski načelnik Dražen Tonkovac, zamjenica općinskog načelnika Mateja Kalajžić, v.d. pročelnice M. Beraković, pročelnici M. Cvitkušić i K. Crnković, viši savjetnik Ž. Mamić, direktor komunalnih poduzeća Urednost d.o.o. i Komunalac Čepin d.o.o. Željko Barišić, odvjetnik Boris Guljaš.

Predsjednik Općinskog vijeća upoznao je nazočne sa predloženim Dnevnim redom.

K. Crnković, pročelnik upoznao je nazočne kako je nakon upućivanja na potpis Dnevnog reda primijećena nenamjerna greška koja se dogodila u točki 3. prijedloga Dnevnog reda “Donošenje Zaključka o davanju prethodne suglasnosti na Prijedlog Pravilnika o radu Statuta Centra za kulturu Čepin”, te naveo da je riječ “Statuta” višak i istu riječ treba izbaciti, te da bi ista točka trebala glasiti “Donošenje Zaključka o davanju prehodne suglasnosti na Prijedlog Pravilnika o radu Centra za kulturu Čepin”.

Općinsko vijeće Općine Čepin jednoglasno je usvojilo predloženi Dnevni red, s predloženom izmjenom, kako glasi:

**D N E V N I R E D**

1. Usvajanje zapisnika sa 22. sjednice Općinskog vijeća Općine Čepin
2. Podnošenje izvješća Mandatnog povjerenstva Općinskog vijeća Općine Čepin o ostavci vijećnika Općinskog vijeća Općine Čepin Dražena Arnolda i polaganje prisege vijećnika Općinskog vijeća Općine Čepin Zvonimira Bratića
3. Donošenje Zaključka o davanju prethodne suglasnosti na Prijedlog Pravilnika o radu Centra za kulturu Čepin
4. Donošenje Zaključka o davanju prethodne suglasnosti na Prijedlog Pravilnika o unutarnjem ustroju Centra za kulturu Čepin
5. Donošenje Godišnjeg izvještaja o izvršenju Proračuna Općine Čepin za 2019. godinu
6. Donošenje Odluke o raspodjeli rezultata poslovanja Općine Čepin za 2019. godinu
7. Donošenje Odluke organizaciji i načinu rada Reciklažnog dvorišta Općine Čepin
8. Donošenje Odluke o mjerama pomoći poduzetnicima, obrtnicima i stanovništvu općine Čepin za ublažavanje negativnih ekonomskih posljedica izazvanih epidemijom virusa COVID-19
9. Donošenje Odluke o davanju suglasnosti za sklapanje Sporazuma o raskidu Ugovora o pravu građenja
10. Donošenje Odluke o odobrenju zamolbe za pomoć Srpske pravoslavne crkvene općine u Čepinu povodom podizanja nove crkve Sv. Arhangela Mihaila u Čepinu
11. Razno

TOČKA 1. USVAJANJE ZAPISNIKA SA 22. SJEDNICE OPĆINSKOG VIJEĆA OPĆINE

 ČEPIN

Općinsko Vijeće Općine Čepin sa 11 glasova ZA, 1 glasom PROTIV i 1 glasom SUZDRŽAN usvojilo je zapisnik sa svoje 22. sjednice.

TOČKA 2. PODNOŠENJE IZVJEŠĆA MANDATNOG POVJERENSTVA OPĆINSKOG

 VIJEĆA OPĆINE ČEPIN O OSTAVCI VIJEĆNIKA OPĆINSKOG VIJEĆA

 OPĆINE ČEPIN DRAŽENA ARNOLDA I POLAGANJE PRISEGE VIJEĆNIKA

 OPĆINSKOG VIJEĆA OPĆINE ČEPIN ZVONIMIRA BRATIĆA

Vijećnik Zoran Horvat ujedno i član Mandatnog povjerenstva podnio je Izvješće Mandatnog povjerenstva Općinskom vijeću o ostavci vijećnika Općinskog vijeća Općine Čepin Dražena Arnolda.

Na sjednicu je pristupila vijećnica Tanja Paun.

Vijećnik Zvonimir Bratić dao je prisegu.

TOČKA 3. DONOŠENJE ZAKLJUČKA O DAVANJU PRETHODNE SUGLASNOSTI NA

 PRIJEDLOG PRAVILNIKA O RADU CENTRA ZA KULTURU ČEPIN

Vijećnici su zajedno sa dnevnim redom dobili i materijal za točku 3. Dnevnog reda.

S ovom točkom Dnevnog reda nazočne vijećnike upoznao je odvjetnik Boris Guljaš iz odvjetničkog društva Guljaš-Lamza, a koji je sudjelovao u izadi i samog akta.

Predsjednik Općinskog vijeća otvara raspravu.

Vijećnika M. Brekala zanima zašto je se danas došlo s ovim Pravilnikom o radu s obzirom da postoji Kolektivni ugovor koji vrijedi za sve javne i državne službenike temeljem kojih se reguliraju prava, te koliko je koštala izrada ovog akta. Naveo je kako je se za izradu toga moglo angažirati svoje osobne zaposlene i nagraditi, a ima se i gđa. Starčević koja je doktorant prava koja je godinu dana radničkog staža odradila u Sindikatu i ona je to mogla za jednu premiju malo manju nego što je ovo to sve napraviti.

Vijećnica Marija Čačić postavila je pitanje zašto je Ustanova funkcionirala 25 g. bez dokumenata.

Vijećnik Josip Skočibušić postavio je pitanje koliko Centar za kulturu ima zaposlenih.

Vijećnik Zvonimir Bratić naveo je kako su po njemu u tom Zaključku čudno dva detalja i to: da voditelj knjižnice treba imati minimalno jednu godinu iskustva i probni rad 6 mjeseci, a isto tako i za radno mjesto informatolog ista stvar godinu dana i 6 mjeseci. Mišljenja je da bi između ta dva radna mjesta trebalo napraviti razliku.

U raspravi su sudjelovali vijećnici: Marko Brekalo, Marija Čačić, Josip Skočibušić, Zvonimir Bratić.

Odgovore su dali: općinski načelnik Dražen Tonkovac, viši savjetnik Željko Mamić.

Predsjednik Općinskog vijeća zaključuje raspravu i stavlja na glasovanje prijedlog Zaključka o davanju prethodne suglasnosti na Prijedlog Pravilnika o radu Centra za kulturu Čepin.

Općinsko vijeće Općine Čepin sa 12 glasova ZA, 2 glasa SUZDRŽAN donijelo je

ZAKLJUČAK

o davanju prethodne suglasnosti na Prijedlog

Pravilnika o radu Centra za kulturu Čepin

(Zaključak o davanju prethodne suglasnosti je sastavni dio ovog Zapisnika)

TOČKA 4. DONOŠENJE ZAKLJUČKA O DAVANJU PRETHODNE SUGLASNOSTI NA

 PRIJEDLOG PRAVILNIKA O UNUTARNJEM USTROJU CENTRA ZA

 KULTURU ČEPIN

Vijećnici su zajedno s Dnevnim redom dobili i materijal za ovu točku Dnevnog reda.

S ovom točkom Dnevnog reda nazočne je upoznao viši savjetnik Željko Mamić.

Predsjednik Općinskog vijeća otvara raspravu.

Vijećnica Marija Čačić postavila je pitanje koja je djelatnost Centra za kulturu osim knjižnične djelatnosti, te koji je postotak bila djelatnost knjižnice, a koji postotak ostalih aktivnosti Centra za kulturu Čepin. Postavila je pitanje odvjetniku koje su Zakone i Pravilnike konzultirali i koje su Ustanove konzultirali, te koji su dokumenti bili vodilja oko izrade ovog Pravilnika o unutarnjem ustoju. Postavila je pitanje da li je ovaj Pravilnik o unutarnjem ustroju zapravo sistematizacija radnih mjesta. Zanima ju da li se u toj sistematizaciji opisuju postojeća radna mjesta ili se navode moguća radna mjesta koja mogu biti u toj Ustanovi za godinu, dvije, tri, pet ili u određenoj vremenskoj perspektivi. Postavila je pitanje gdje je se pronašlo stručno nazivlje informatolog, te obrazložila nazivlje informatolog. Navela je da termin informatolog nije ispravan, te naglasila da ima u obvezi upozoriti da to nije stručna terminologija. Nadalje ju zanima vezano za raspisivanjem djelatnosti za pojedina radna mjesta čime se je vodilo. Navodi da su uvijek za voditelja knjižnice uvijeti bili 5 godina radnog iskustva.

Vijećnik Zvonimir Bratić također smatra da bih bilo dobro da se Odvjetničko društvo obveže da napravi male izmjene oko nazivlja.

Odgovore su dali: viši savjetnik Željko Mamić, odvjetnik Boris Guljaš, općinski načelnik Dražen Tonkovac.

U raspravi su sudjelovali vijećnici: Marija Čačić, Zvonimir Bratić.

Predsjednik Općinskog vijeća zaključuje raspravu i stavlja na glasovanje prijedog Zaključka o davanju prethodne suglasnosti na Prijedlog Pravilnika o unutarnjem ustroju Centra za kulturu Čepin.

Općinsko vijeće Općine Čepin sa 11 glasova ZA, 1 glasom PROTIV I 2 glasa SUZDRŽAN donijelo je

ZAKLJUČAK

o davanju prethodne suglasnosti na Prijedlog

Pravilnika o unutarnjem ustroju Centra za kulturu Čepin

(Zaključak o davanju prethodne suglasnosti na Prijedlog Pravilnika

je sastavni dio ovog Zapisnika)

Sjednicu je napustio odvjetnik Boris Guljaš.

TOČKA 5. DONOŠENJE GODIŠNJEG IZVJEŠTAJA O IZVRŠENJU PRORAČUNA OPĆINE

 ČEPIN ZA 2019. GODINU

Vijećnici su zajedno sa Dnevnim redom dobili i materijal za točku 5. Dnevnog reda.

S ovom točkom Dnevnog reda nazočne vijećnike upoznala je pročelnica Mirjana Cvitkušić.

Na sjednicu je pristupio vijećnik Mario Žanko.

Predsjednik Općinskog vijeća otvara raspravu.

Vijećnik Marko Brekalo zatražio je informaciju vezano za stavku: rad Javne vatrogasne postrojbe Čepin zaštita odjeće i obuće.

Vijećnik Josip Skočibušić zatražio je informaciju vezano za stavku na str. 9. gdje stoji: komunalni doprinos i naknade ostvareni u iznosu 2.085.788 kn, komunalna naknada 1.713.747 kn, a u tabilci na str. 11. piše komunalna naknada u iznosu 5.217.307 kn, pa ga zanima što je točan iznos. Nadalje ga zanima koliko na području Općine Čepin ima površina u vlasništvu RH, kolika je bila prosječna cijena zakupa.

Vijećnik Zvonimir Bratić mišljenja je da se ovaj Proračun ne da se neće u ovom postotku realizirati nego se neće ni u pola realizirati. Neće glasati za ovo Izvješće i biti će Suzdražan.

Vijećnik Josip Skočibušić zatražio je informaciju za slijedeće stavke: troškovi reprezentacije tijekom 2019. godine 236.000,00 kn, subvencije poduzetnicima 0 kuna, subvencija poljoprivrednim obrtima i OPG-ima 200.000,00 kn.

U raspravi su sudjelovali vijećnici: Marko Brekalo, Josip Skočibušić, Zvonimir Bratić.

Odgovore su dali: pročelnica Mirjana Cvitkušić, v.d. pročelnice Marica Beraković, općinski načelnik Dažen Tonkovac.

Predsjednik Općinskog vijeća zaključuje raspravu i stavlja na glasovanje Godišnji izvještaj o izvršenju Proračuna Općine Čepin za 2019. godinu.

Općinsko vijeće Općine Čepin sa 9 glasova ZA, 2 glasa PROTIV i 4 glasa SUZDRŽAN donijelo je

 GODIŠNJI IZVJEŠTAJ O IZVRŠENJU PRORAČUNA

 OPĆINE ČEPIN ZA 2019. GODINU

(Godišnji izvještaj o izvršenju Proračuna je sastavni dio ovog Zapisnika)

TOČKA 6. DONOŠENJE ODLUKE O RASPODJELI REZULTATA POSLOVANJA

 OPĆINE ČEPIN ZA 2019. GODINU

Vijećnici su zajedno sa Dnevnim redom dobili i matrijal za točku 6. Dnevnog reda.

S ovom točkom Dnevnog reda nazočne vijećnika upoznala je pročelnica Mirjana Cvitkušić.

Predsjednik Općinskog vijeća otvara raspravu.

Vijećnik Zvonimir Bratić zatražio je informaciju vezano za stavku u iznosu od 150.000,00 kn neutrošenih sredstava kapitalne pomoći za izgradnju ceste u Gospodarskoj zoni, u kojoj gospodarskoj zoni, te mu nije jasan taj dio. Zanima ga gdje ide tih 150.000,00 kn, da li u tu zonu ili neku drugu.

Odgovor je dao općinski načelnik Dražen Tonkovac.

Predsjednik Općinskog vijeća zaključuje raspravu i stavlja na glasovanje prijedlog Odluke o raspodjeli rezultata poslovanja Općine Čepin za 2019. godinu.

Općinsko vijeće Općine Čepin sa 9 glasova ZA, 2 glasa PROTIV i 4 glasa SUZDRŽAN donijelo je

ODLUKU

o raspodjeli rezultata poslovanja Općine Čepin za 2019. godinu

(Odluka o raspodjeli rezultata poslovanja je sastavni dio ovog Zapisnika)

TOČKA 7. DONOŠENJE ODLUKE O ORGANIZACIJI I NAČINU RADA RECIKLAŽNOG

 DVORIŠTA OPĆINE ČEPIN

Vijećnici su zajedno sa Dnevnim redom dobili i materijal za točku 7. Dnevnog reda.

S ovom točkom nazočne vijećnike upoznao je općinski načelnik Dražen Tonkovac. Naveo je kako je prije par dana dobivena Uporabna dozvola za Reciklažno dvorište i automatski dobivanjem Uporabne dozvole dobiven je i kućni broj Reciklažnog dvorišta, a koji je trebao da se donese ova Odluka i sklopi Sporazum sa “Unikomom” Osijek koji će raditi odvoz, a tvrtka Komunalac će po ovoj Odluci davati radnika koji će raditi u Reciklažnom dvorištu.

Predsjednik Općinskog vijeća otvara raspravu.

Vijećnik Marko Brekalo naveo je kako je 12.03.2020. bio organiziran prijem radova za Reciklažno dvorište, a tek sad je bila Uporabna dozvola, pa ga zanima razlog zašto se to dogodilo i tko je ispred Općine Čepin bio u Povjerenstvu i vodio nadzor nad izvršenjem radova.

Vijećnik Josip Skočibušić postavio je pitanje zašto naše komunalno poduzeće neće upravljati Reciklažnim dvorište, nego će to za Općinu Čepin činiti gradsko komunalno poduzeće “Unikom” Osijek.

Vijećnik Marko Brekalo postavio je pitanje budući da je rečeno da će se u Reciklažnom dvorištu zarađivati novci, preređivati otpad, zašto je isto svedeno na ovu minimalnu mjeru.

Vijećnik Zvonimir Bratić postavio je pitanje da li će se tu dogoditi novo zapošljavanje ili će biti iz tekućeg dijela zapošljavanje što sad Komunalac ima.

Vijećnik Marko Brekalo postavio je pitanje da li su uočeni nedostaci na Reciklažnom dvorištu otklonjeni, da li je Općina Čepin dobila Uporabnu dozvolu i s kojim datumom i kada će Reciklažno dvorište početi s radom. Nadalje je postavio pitanje da li će netko snositi odgovornost što je šteta napravljena Općini Čepin odvozom smeća, što se krivicom izvođača i drugih odgovornih osoba nadzornih organa Reciklažno dvorište nije otvorilo 12.03.2020.g.

U raspravu su sudjelovali vijećnici: Marko Brekalo, Josip Skočibušić, Zvonimir Bratić.

Odgovore su dali: općinski načelnik Dražen Tonkovac, direktor komunalnih poduzeća Urednost d.o.o. i Komunalac Čepin d.o.o. Željko Barišić, v.d. pročelnica Marica Beraković.

Predsjednik Općinskog vijeća zaključuje raspravu i stavlja na glasovanje prijedlog Odluke o organizaciji i načinu rada Reciklažnog dvorišta Općine Čepin.

Općinsko vijeće Općine Čepin jednoglasno je donijelo

ODLUKU

o organizaciji i načinu rada Reciklažnog dvorišta Općine Čepin

(Odluka o organizaciji i načinu rada Reciklažnog dvorišta je sastavni dio ovog Zapisnika)

Predsjednik Općinskog vijeća predložio je kratku pauzu od 10 minuta.

TOČKA 8. DONOŠENJE ODLUKE O MJERAMA POMOĆI PODUZETNICIMA,

 OBRTNICIMA I STANOVNIŠTVU OPĆINE ČEPIN ZA UBLAŽAVANJE

 NEGATIVNIH EKONOMSKIH POSLJEDICA IZAZVANIH EPIDEMIJOM

 VIRUSA COVID-19

Vijećnici su zajedno sa Dnevnim redom dobili i matrijal za ovu točku Dnevnog reda.

Općinski načelnik Dražen Tonkovac upoznao je nazočne vijećnike sa mjerama pomoći poduzetnicima, obrtnicima i stanovništvu općine Čepin za ublažavanje negativnih ekonomskih posljedica izazvanih epidemijom virusa COVID-19 koji imaju registrirano sjedište na području općine Čepin. Istaknuo je kako je ovo nagrada svim poduzetnicima koji su istrpili u svojoj ovoj situaciji pandemije koja ih je zadesila.

Vijećnik Josip Skočibušić predložio je da se svi vijećnici solidarno odreknu svojih vijećničkih naknada za vrijeme trajanja ovog mandata, da si načelnik i njegovi zamjenici smanje plaće za 30%, direktor komunalnog poduzeća da si smanji plaću za 20-30%,da se članovi Nazornih odbora Komunalca, Urednosti i Upravnih vijeća Javne vatrogasne postrojbe odreknu naknade i da se to prosljedi za potpore poduzetništvu i za subvencije kamata na poduzetničke kredite.

Vijećnik Marko Brekalo predložio je da se glasa o prijedlogu vijećnika Josipa Skočibušića.

Predsjednik Općinskog vijeća odredio je pauzu od 5 minuta da se vijećnici usuglase oko prijedlog vijećnika Josipa Skočibušića.

Općinsko vijeće je nastavilo sa radom.

Pročelnik Krešimir Crnković dao je obrazloženje vezano za glasanje o prijedlogu vijećnika Josipa Skočibušića.

Vijećnik Marko Brekalo postavio je pitanje zašto se nije održala sjednica Vijeća kada su oni dostavili prijedlog za tematsku sjednicu u kojem je sve to bilo predloženo i u kojem je sve ovo bilo stavljeno.

Vijećnik Zvonimir Bratić napomenuo je kako se vezano za ovo poticanje poduzetništva ne vidi točno iz kojih stavki ni u kojim financijskim iznosima će se sve ove mjere provoditi. Mišljenja je da bih bilo dobro da se pošalje poruka građanima da se misli na njih, da se vijećnička naknada sa 1.000,00 kn smanji na nekih 750,00 kn.

U raspravu su sudjelovali vijećnici: Marko Brekalo, Zvonimir Bratić, Marija Čačić, Josip Skočibušić, Zvonimir Bratić, Ksenija Rajtek, Miroslav Jerković.

Odgovor je dao općinski načelnik Dražen Tonkovac.

Predsjednik Općinskog vijeća predložio je da se predložene točke stave na slijedeću sjednicu Općinskog vijeća sa prijedlogom ukidanja naknada, kao i smanjenja koeficijenata.

Predsjednik Općinskog vijeća zaključuje raspravu i stavlja na glasovanje prijedlog Odluke o mjerama pomoći poduzetnicima, obrtnicima i stanovništvu općine Čepin za ublažavanje negativnih ekonomskih posljedica izazvanih epidemijom virusa COVID-19.

Općinsko vijeće Općine Čepin jednoglasno je donijelo

ODLUKU

o mjerama pomoći poduzetnicima, obrtnicima i stanovništvu općine Čepin za ublažavanje

negativnih ekonomskih posljedica izazvanih epidemijom virusa COVID-19

(Odluka o mjerama pomoć je sastavni dio ovog Zapisnika)

TOČKA 9. DONOŠENJE ODLUKE O DAVANJU SUGLASNOSTI ZA SKLAPANJE

 SPORAZUMA O RASKIDU UGOVORA O PRAVU GRAĐENJA

Vijećnici su zajedno sa Dnevnim redom dobili i materijal za točku 9. Dnevnog reda.

S ovom točkom nazočne vijećnike upoznao je pročelnik K. Crnković te naveo kako je svim vijećnicima na stol uz ovu točku Dnevnog reda stavljena dopuna dokumentacije uz tu Odluku, a to je Pismo namjere o poslovnoj suradnji Osječko-baranjske županije i Općine Čepin na realizaciji projekta izgradnje nastavno-sportske dvorane Osnovne škole Miroslava Krleže Čepin.

Općinski načelnik Dražen Tonkovac upoznao je nazočne vijećnike sa Sporazumom o raskidu Ugovora o pravu građenja sa OŠ Miroslava Krleže Čepin, te se pozvao na čl. 2. Ugovora o pravu građenja. Naveo je kako je iz Pisma namjere vidljivo da je dogovoreno da ista bude 50% u vlasništvu Osječko-baranjska županija, 50% Općina Čepin. Vezano za troškove dogovoreno je da će u vidu radnog osoblja koji se trebaju briniti za dvoranu snositi Županija, a režijske troškove će snositi Općina Čepin. Naveo je kako je nakon 6 mjeseci neprekidnog rada i odlaska u Ministarstvo prije dva, tri dana dobivena suglasnost Ministarstva obrazovanja na izgradnju nastavno sportske dvorane, ali za razliku od 1200 m2 koja je veća po pedagoškim standardima. Naveo je da će se za tu razliku kvadrata morati napraviti dodatak Sporazumu i to onda neće biti u u mjeru 50%/50%, ali će se kretatiu tim omjerima.

Vijećnika Josipa Skočibušića zanima vezano za Pismo namjere upućenog od strane župana Anušića iz travnja 2020.g. u kojem stoji hodogram postupanja, što se po istom uspjelo do sada napraviti.

Odgovor je dao općinski načelnik Dražen Tonkovac.

Predsjednik Općinskog vijeća zaključuje raspravu i stavlja na glasovanje prijedlog Odluke o davanju suglasnosti za sklapanje Sporazuma o raskidu Ugovora o pravu građenja.

Općinsko vijeće Općine Čepin jednoglasno je donijelo

ODLUKU

o davanju suglasnosti za sklapanje

Sporazuma o raskidu Ugovora o pravu građenja

(Odluka o davanju suglasnosti za sklapanje Sporazuma je sastavni dio ovog Zapisnika)

TOČKA 10. DONOŠENJE ODLUKE O ODOBRENJU ZAMOLBE ZA POMOĆ SRPSKE

 PRAVOSLAVNE CRKVENE OPĆINE U ČEPINU POVODOM PODIZANJA

 NOVE CRKVE SV. ARHANGELA MIHAILA U ČEPINU

Vijećnici su zajedno sa Dnevnim redom dobili materijal za točku 10. Dnevnog reda.

S ovom točkom Dnevnog reda nazočne vijećnike upoznao je općinski načelnik Dražen Tonkovac, te naveo da se ovom Odlukom Srpskoj pravoslavnoj crkvenoj Općini Čepinu predlaže pomoć u iznosu od 100.000,00 kn, da se ta crkva završi.

Predsjednik Općinskog vijeća otvara raspravu.

Budući da se nitko nije javio za riječ predsjednik Općinskog vijeća zaključuje raspravu i stavlja na glasovanje prijedlog Odluke o odobrenju zamolbe za pomoć Srpske pravoslavne crkvene općine u Čepinu povodom podizanja nove crkve Sv. Arhangela Mihaila u Čepinu.

Općinsko vijeće Općine Čepin sa 12 glasova ZA i 3 glasa SUZDRŽAN donijelo je

ODLUKU

o odobrenju zamolbe za pomoć Srpske pravoslavne crkvene općine u Čepinu

povodom podizanja nove crkve Sv. Arhangela Mihaila u Čepinu

(Odluka o odobrenju zamolbe za pomoć Srpske pravoslavne crkvene općine u Čepinu

je sastavni dio ovog Zapisnika)

TOČKA 11. RAZNO

Vijećnik Marko Brekalo postavio je pitanje zašto se nije sazvala sjednica Općinskog vijeća s obzirom da su oni svoju zakonsku normu ispunili kako treba. Također je naveo kako je na 20. sjednici Općinskog vijeća donesena Odluka da će mu se odgovoriti na postavljena pitanja, a on do danas nije dobio odgovor. Nadalje je naveo kako od osnutka ovoga saziva Općinskog vijeća načelnik ni jedanput nije podnio izvješće o svom radu, a po Statutu ima zakonsku obvezu, pa ga interesira zašto to načelnik nije napravio, te što se predlaže po pitanju načelnikovog protuzakonitog ponašanja. Nadalje ga interesira koliko radnika u Javnoj vatrogasnoj postrojbi radi u jednoj smjeni i da li svi imaju adekvatnu zaštitnu opremu. Nadalje je naveo kako je na izgradnji biciklističkih staza bio određeni građevinskih otpad, pa ga interesira kolike su bile količine građevinskog otpada i na koji je način zbrinut.

Vijećnik Zvonimir Bratić naveo je kako će danas ispred Hrvatske narodne stranke liberali demokrati Podružnica Čepin uručiti prijedlog (inicijativu) vijećnika HNS-a u Općinskom vijeću Općine Čepin – Digitalizacija Općinskog vijeća, te upoznao nazočne vijećnike sa istim prijedlogom.

Odgovore su dali: općinski načelnik Dražen Tonkovac, pročelnik Krešimir Crnković, v.d. pročelnica Marica Beraković.

Sjednica je zaključena u 21,55 sati.

ZAPISNIČAR:

Mladenka Bagarić

KLASA: 021-05/20-01/8

URBROJ: 2158/05-20-1

Čepin, 02. lipnja 2020.

 PREDSJEDNIK

 OPĆINSKOG VIJEĆA

 Robert Periša, dipl.oec.